
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.67/2001 pentru modificarea Ordonanţei Guvernului nr.23/2000 privind plata cu prioritate a obligaţiilor către regiile autonome şi societăţile/companiile naţionale beneficiare de împrumuturi externe contractate direct de stat sau cu garanţia statului.



La întocmirea raportului, comisia a avut în vedere avizul Consiliului Legislativ nr.911/31.08.2001.


     p.PREŞEDINTE,                                       SECRETAR,

                             Ioan Bivolaru                                         Aurelia Vasile          

RAPORT

asupra proiectului de Lege privind aprobarea Ordonanţei Guvernului nr.67/2001 pentru modificarea Ordonanţei Guvernului nr.23/2000 privind plata cu prioritate a obligaţiilor către regiile autonome şi societăţile/companiile naţionale beneficiare de împrumuturi externe contractate direct 

de stat sau cu garanţia statului



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată pentru dezbatere în fond, cu proiectul de Lege privind aprobarea Ordonanţei Guvernului nr.67/2001 pentru modificarea Ordonanţei Guvernului nr.23/2000 privind plata cu prioritate a obligaţiilor către regiile autonome şi societăţile/companiile naţionale beneficiare de împrumuturi externe contractate direct de stat sau cu garanţia statului, trimis cu adresa nr.457 din 4 septembrie 2001.



Modificarea se referă la înlocuirea, pe tot parcursul textului, a sintagmei "regii autonome şi societăţi/companii naţionale" cu sintagma "regii autonome, societăţi/companii naţionale şi societăţi comerciale rezultate prin reorganizarea societăţilor/companiilor naţionale".



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a examinat proiectul de lege în şedinţa din 13 septembrie 2001 şi a hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de lege în forma prezentată de iniţiator.



În raport de obiectul şi conţinutul său, proiectul de lege face parte din categoria legilor ordinare.



         p.PREŞEDINTE,                                    SECRETAR,

                                 Ioan Bivolaru                                      Aurelia Vasile

Expert,

Silvia Vlăsceanu

